stanford-oval/wikipedia huggingface dataset:
יהודית ברמן

| --- | --- |

 לידה:  12 בינואר 1957 (בת 67) סירקיוז, ניו יורק, ארצות הברית ארצות הברית
 עיסוק:  מיקרוביולוגית מולקולרית
 מקום לימודים:  אוניברסיטת קורנל  מכון ויצמן למדע
 מנחה לדוקטורט:  עדה זמיר
 מוסדות:  אוניברסיטת מינסוטה  אוניברסיטת תל אביב
 פרסים והוקרה:  חברה באיגוד האירופי לביולוגיה מולקולרית (2019)
 https://www.jbermanlab.com/
 תרומות עיקריות
 חקר סבילות ועמידות לתרופות באמצעות שימוש בשמר Candida albicans
 
יהודית גבריאלה (ג'ודי) ברמן (נולדה ב-12 בינואר 1957) היא מיקרוביולוגית מולקולרית ישראלית, פרופסור מן המניין בבית הספר שמוניס למחקר ביו-רפואי וחקר הסרטן באוניברסיטת תל אביב, ופרופסור אמריטה באוניברסיטת מינסוטה.
ביוגרפיה

ברמן נולדה בסירקיוז, ניו יורק, בשם ג'ודית גבריאלה ואן אדלסברג, וגדלה בפילדלפיה, פנסילבניה.
בשנים 1974–1975 שהתה בקיבוץ גרופית במסגרת תנועת הבונים.
בשנת 1975 החלה את לימודיה לתואר ראשון בביולוגיה באוניברסיטת פנסילבניה ובשנת 1977 עברה ללמוד פתולוגיית צמחים באוניברסיטת קורנל, והשלימה את התואר בשנת 1979. באותה שנה עלתה לארץ, והחלה בלימודי תואר שלישי בביוכימיה (במסלול ישיר) במכון ויצמן למדע, בהנחייתה של פרופ' עדה זמיר. את התזה לדוקטורט הגישה בשנת 1984.
לאחר מכן עברה לארצות הברית, ושהתה כשנתיים כעמיתה בתר-דוקטורית במחלקה לגנטיקה וביולוגיה של התא באוניברסיטת קורנל.
בשנת 1986 הצטרפה ברמן לסגל המחלקה לביולוגיה של צמחים באוניברסיטת מינסוטה שבמיניאפוליס, בתחילה כמרצה בכירה. בשנת 1993 קודמה לדרגת פרופסור חבר, וב-2000 הפכה לפרופסור מן המניין. באותה שנה עברה למחלקה לגנטיקה וביולוגיה של התא.
בשנת 2004 ביקרה ברמן בישראל כחוקרת אורחת במחלקה לגנטיקה מולקולרית במכון ויצמן למדע, ובשנת 2010 במחלקה למדעי המחשב ומתמטיקה שימושית במכון.
בשנת 2008 קיבלה ברמן מינוי מיוחד כמחזיקת הקתדרה על שם מק'נייט באוניברסיטת מינסוטה. בשנת 2012 שבה לישראל, ומונתה לפרופסור מן המניין במחלקה למיקרוביולוגיה וחקר התא באוניברסיטת תל אביב. כיום היא פרופסור אמריטה באוניברסיטת מינסוטה.
ב-2019 מונתה ברמן לחברה באיגוד האירופי לביולוגיה מולקולרית (EMBO) (אנ').
ברמן נשואה ואם לשניים, מתגוררת בתל אביב. בן דודה הוא איש העסקים והישראלי השני בחלל איתן סטיבה.
מחקר

מחקרה של ברמן מתמקד ביכולתם של גנומים להתפתח ולהשתנות בתגובה ללחצים התוקפים את התא. כמקרה בוחן, ברמן וקבוצתה בוחנים שמרים מסוג Candida albicans, שהוא הקומנסל הפטרייתי והפתוגן הנפוץ ביותר בבני אדם, וכן מסוג Candida glabrata (אנ'). בפרט, ברמן מתעניינת בתגובה של Candida albicans לתרופות אנטי-פטרייתיות ובאופן הזריז בו השמר מתנהל על מנת לפתח עמידות וסבילות לתרופה, ומפתחת כלים מחקריים חדשים לצורך הבנת תגובה זו.
ברמן עוסקת בהבנת מנגנוני התגובה לתרופות, הנגרמים על ידי מוטציות גנטיות, שינויים במספר העותקים הגנומיים, וכן תהליכים פיזיולוגיים המשפיעים באופנים שונים על תאים הזהים זה לזה גנטית. המחקר משתמש בגישה אינטרדיסציפלינרית המשלבת בין גנטיקה, גנומיקה וביולוגיה של התא, לבין כימיה, ביואינפורמטיקה וביולוגיה חישובית.
כמו כן, היא חוקרת היבטיים יסודיים של מורפוגנזה, פלואידיות, שחלוף, יציבות כרומוזומים, השתקת גנים המתווכת על ידי כרומטין, חיוניות של גנים, ועמידות וסבילות לתרופות. לאחרונה, עבודתה מתמקדת בסבילות לתרופות – הבאה לידי ביטוי ביכולתם של תאים לגדול, גם אם בצורה איטית, בנוכחות תרופה המעכבת תאים אחרים באותה אוכלוסייה. עוד עוסקת ברמן בפענוח השאלה כיצד תגובות אדפטיביות משתנות בין שמרים מבודדים, וזאת כתוצאה מווריאציה גנטית.
פרסים והוקרה

מלגת בורוז לחוקר בכיר בתחום מיקולוגיה מולקולרית פתוגנית (1997)
חברה באיגוד האמריקאי להתפתחות המדע (AAAS) (2007)
חברה באקדמיה האמריקאית למיקרוביולוגיה (AAM) (2007)
מינוי מיוחד לפרופסורה על שם מק'נייט באוניברסיטת מינסוטה (2008)
חברה באיגוד האירופי לביולוגיה מולקולרית (EMBO) (2019)
מחזיקת הקתדרה על שם נתן גלסטון לחקר תרופות אנטי-מיקרוביאליות (2020)
הערות שוליים

↑  Judith Berman, PhD | College of Biological Sciences, cbs.umn.edu (באנגלית)
↑  Judith Gabriella Berman, prabook.com (באנגלית)
↑  TAU professor Judith Berman named as new member of EMBO, The Jerusalem Post (באנגלית)
| --- | --- |
בקרת זהויות :  NLI: 987007276283205171  ISNI: 0000 0000 2361 6335  LCCN: n83160554  ORCID: 0000-0002-8577-0084  VIAF: 67845651   WorldCat (עם VIAF): 67845651
ארכוביתיים

| ארכוביתיים |
| --- | --- |

מיון מדעי
ממלכה:: צומח
מערכה:: מכוסי הזרע
מחלקה:: דו-פסיגיים
סדרה:: ציפורנאים
משפחה:: ארכוביתיים
שם מדעי
 Polygonaceae ‏ז'יסייה, 1789
מִשְׁפַּחַת הָאַרְכֻּבִּיתִיִּים (שם מדעי: .Polygonaceae Juss) היא משפחת צמחים גדולה בסדרת הציפורנאים, הנקראת לפי הסוג ארכובית. היא מקיפה עשבים, שיחים, מטפסים ועצים קטנים (לא במזרח אפריקה הטרופית). המשפחה כוללת כ-61 סוגים כ-1,375 מינים, ובארץ ישראל היא מיוצגת על ידי 10 סוגים ו-40 מינים. זוהי משפחה גדולה, קוסמופוליטית - מיניה נמצאים בכל יבשות העולם, אך מרביתם נמצאים באזורים ממוזגים של ההמיספירה הצפונית. הם מאכלסים בתי גידול שונים: ממדבריות קיצוניים לגדות נחלים, ומצידי דרכים ליערות גשם. שונות זו בבתי-הגידול באה לידי ביטוי גם בנציגי המשפחה בישראל.
שם המשפחה המדעי משמעו בלטינית "רב-ברך", דהיינו "הרבה מפרקים" על שום הייחודיות של המפרקים במשפחה זו. ומכאן שמה בעברית ארכובית (ברך).
למספר מינים ממשפחה זו חשיבות כלכלית עבור האדם כמזון, רפואה וצמחי נוי.
תיאור מורפולוגי

מרבית בני משפחה זו הם עשבים רב-שנתיים, ומיוצגים בה במידה מועטה יותר גם מספר טיפוסי-חיים אחרים כגון עשבים חד-שנתיים, שיחים קטנים, מטפסים ועצים.
התכונה המאפיינת ביותר את המשפחה, היא הפרקים הברורים שעל גבעול הצמח, שהם לרוב נפוחים. פרקים אלו נראים כברך (בארמית: ארכובה), ומכאן שם המשפחה.
העלים של צמחי משפחה זו פשוטים, ומסודרים באופן מסורג על הגבעול. עלי-הלוואי יוצרים צורה דמוית נדן צמודה לגבעול, המכונה 'שופר'.
פרחי משפחה זו לרוב מקובצים באשכול, שיבולת או קרקפת. הם קטנים באופן יחסי, אך לרוב מתקבל מראה פרחוני בשל קיבוץ הפרחים. כותרת הפרח לעיתים בעלת צבע בולט, ולעיתים בעלת צבע ירוק; מספר עלי העטיף 3–6, ומספר האבקנים (איבר הרבייה הזכרי של הצמח) 9-6.
הפרי האופייני למשפחה הוא מטיפוס אגוזית, ובה זרע אחד.
ארכוביתיים בצמחיית ארץ-ישראל

40 מינים ב-8 סוגים ממשפחה זו מיוצגים בצמחיית הבר של ארץ-ישראל. על פי קריטריון של מספר המינים, זוהי המשפחה ה-17 בחשיבותה בצמחיית ארץ-ישראל. מיניה מאכלסים בתי גידול שונים: כ-9 מינים מצויים בבתי גידול לחים כדוגמת ביצות, בעיקר מהסקציה Persicaria שנכללת תחת הסוג ארכובית, וכן מיני חומעה.
8 מינים אופייניים לבית גידול מדברי, בייחוד מינים מהסוג חומעה, וכן אמיך קוצני, שבטוט מצויץ, וגפוף קוצני. לעומתם, 7 מינים מאכלסים מקומות מופרעים, כדוגמת צידי דרכים ושולי שדות, בייחוד מינים מהסוג ארכובית ופלופיה.
קבוצה נוספת אופיינית למרומי החרמון, שכן תנאי הגידול שם שונים משאר הארץ, בשל רום ההר והקור ששורר בו. בחרמון מייצגים משפחה זו מיני ארכובית שונים, ריבס חרמוני, וגפוף החרמון.
ארכובית החוף צמח מוכרז בסכנת הכחדה

הצמח מוכרז בישראל, כנמצא בסכנת הכחדה, כי החוף, שהוא בית גידולה, נמצא בסכנה בגלל בנייה מואצת וצמצום רצועות החול והכורכר. ב-2021, נשתלה ארכובית החוף בגן מקלט לצמחים נדירים בשמורת הטבע עין אפק, לשם שימורה.
חשיבות המשפחה לאדם

יחסית לגודלה, למיני משפחה זו אין חשיבות כלכלית גדולה עבור האדם; עם זאת, למספר מינים בה נודע שימוש רחב היקף.
למזון משמש המין פגופירון נאכל, הקרוי בעברית כוסמת ונודע בשמו האנגלי Buckwheat. גידול זה נפוץ בעיקר באזורים קרירים, והשימוש בו למאכל הוא בהיקף רחב. מינים מהסוגים ריבס וחומעה משמשים למאכל כעלים טריים.
ברפואה העממית נודעים שימושים שונים למיני הארכובית. הם אף משמשים ליצירת תכשירים קוסמטיים, אך נמכרים לרוב תחת השם הלטיני, 'פוליגנום'.
כצמחי נוי משמשים מספר מינים ממשפחה זו, כדוגמת המטפס אנטיגון דק-עוקצים, שלו פרחים ורודים יפים.
סוגי המשפחה

בצמחיית ארץ-ישראל גדלים 40 מינים מ-8 סוגים, על פי סדר סיסטמטי:
בת-ארכובית (Persicaria) - 5 מינים;
ארכובית (Polygonum) - 13 מינים;
פלופיה (Fallopia) - מין אחד;
ריבס (Rheum) - 2 מינים;
חומעה (Rumex) - 15 מינים;
אמיך (Emex) - מין אחד מיוצג על ידי המין אמיך קוצני;
שבטוט (Calligonum) - מין אחד;
גפוף (Atraphaxis) - 2 מינים.
Fagopyrum - הכולל את המין פגופירון תרבותי המכונה כוסמת
אנטיגון - Antigonon
Eriogonum
Coccoloba
תמונות

מבנה הגבעול של בת-ארכובית
גבעולים של בת-ארכובית
"ברך" של בת-ארכובית
לקריאה נוספת

נעמי פינברון-דותן ואבינעם דנין, המגדיר לצמחי בר בארץ-ישראל, ירושלים: הוצאת כנה, 1991, עמ' 106–117 (הספר בקטלוג ULI)
אבינעם דנין ורויטל היימן, החי והצומח של ארץ ישראל, תל אביב: משרד הביטחון – ההוצאה לאור, 1982, כרך 10, עמ' 41–45.
הערות שוליים

↑  Polygonaceae Juss., WFO: World Flora Online. Published on the Internet, ‏2022
↑  .Polygonaceae Juss, POWO (2022). "Plants of the World Online. Published on the Internet
↑  עזריה אלון, החי והצומח שח ארץ ישראל, תל אביב: משרד הבטחון - ההוצאה לאור, 1982, עמ' 41
↑    אחיה ראב"ד, עיר מקלט לצמחים הנדירים, באתר "ידיעות אחרונות", 8 בנובמבר 2021
ארכוביתיים באתר צמחיית סין (באנגלית)
מידע גנני אודות אנטיגון דק-עוקצים(הקישור אינו פעיל)
| --- | --- |
בקרת זהויות :  NLI: 987007563260305171  BnF: cb12337025m (data)  GND: 4164309-4  LCCN: sh85104634  NKC: ph184800 
תפרחת
עלים פשוטים ומסורגים ותמימים
שופר (ocreae) במפרק של ארכובית
ריבס המדבר בפריחה בהר הנגב
פרחי אנטיגון דק-עוקצים - צמח מטפס המשמש לנוי, ממשפחת הארכוביתיים
אבצס חצוצרתי-שחלתי

| --- | --- |
 תחום:  אורולוגיה 
 גורם:  מחלה דלקתית של האגן 
 תסמינים:  חום, כאב בטן 
 סיווגים
 ICD-10:  N70 
 ICD-11:  GA05.3 
 
אבצס חצוצרתי-שחלתי (באנגלית: Tubo ovarian abcess) הוא תהליך זיהומי אשר נגרם בחצוצרה ובשחלה כתוצאה ממספר גורמים, ביניהם מחלה דלקתית של האגן אצל נשים ועוד. אבצס זה גורם לכאבים בבטן התחתונה ולכאבי אגן, בחילות, הקאות, חום וטכיקרדיה בחלק מן המקרים, כאשר במישוש האגן ניתן לחוש במסה רגישה למגע.
איור של אבצס חצוצרתי-שחלתי
באופן כללי, אבצס יכול להתרחש כתוצאה מדלקת חצוצרות חריפה הנגרמת על ידי חיידק הזיבה (גונוריאה) או חיידקים נוספים המקושרים למחלות מין. עם זאת, לרוב אבצס מתהווה כאשר יש כבר זיהומים חוזרים באזור בחצוצרה בו הרקמה ניזוקה באופן כרוני, כלומר התהליך הפתוגני הוא תהליך בו נזק לשכבת האפיתל יחד עם מעורבות חיידקית מאפשרת גם לחיידקים אנארוביים לחדור לאזור זה ולהתרבות.
התהליך יכול להביא לשינויים אנטומיים, הכוללים הידבקויות לאיברים אחרים. מעורבות של השחלה, לרוב באזור בו מתרחש הביוץ, יכול להביא לאזור בו יתרחש האבצס עצמו. לחץ על האבצס יכול להביא לקריעת המעטפת שבו ולמצב מסכן חיים בו תוכן האבצס מתפזר בבטן ומביא לפריטוניטיס מפושט.
גורם סיכון נוסף ליצירת אבצס הוא התקן תוך רחמי, כאשר אחד הפתוגנים המביאים ליצירתו הוא הפתוגן Actinomyces israelii, אשר נמצא בכ- 8% עד 20% מהנשים עם התקן תוך רחמי.
תסמינים קליניים

לרוב, מתהווה אבצס חצוצרתי שחלתי אצל בחורה צעירה עם היסטוריה של זיהומי אגן חוזרים. עם זאת, אבצס כאמור יכול להתהוות גם בקבוצות גיל אחרות. משך התסמינים הקליניים הוא בקירוב שבוע, כאשר התחלת הכאבים מתרחשת כשבועיים או יותר לאחר הווסת. זאת בניגוד לדלקת אגנית המתייצגת ברוב המקרים מיד לאחר הווסת או מיד לפניה.
התסמינים הקליניים הם כאבי אגן ובטן תחתונה, חום, בחילה והקאות וכן טכיקרדיה. תיתכן רגישות בכל הבטן ואף guarding (ממצא פיזיקלי בבדיקת בטן המדגים רגישות בעת לחיצה על אזורים בבטן).
קיים קושי לבדוק את האגן לאור רגישות רבה באזור, אולם ניתן למשש לעיתים מסה באגן המהווה את האבצס עצמו. אם האבצס נקרע, הסימנים הקליניים דומים למצב של כאבי בטן חריפים ("בטן חריפה"), ועלולים לכלול צמרמורות, תת-לחץ דם, מתן שתן מופחת וסימנים נוספים של שוק.
מעבדה והדמיה

לתוצאות המעבדה ערך מועט יחסית באבחנה של אבצס חצוצרתי שחלתי. ספירת הדם הלבנה יכול לנוע מספירה נמוכה ועד ספירה גבוהה מאוד, תרבית שתן אך היא לא חייבת לקדם באבחנה הקלינית. מדדים עיקריים שמכוונים לתהליך של אבצס הם שקיעת דם מוחשת ורמת CRP גבוהה.
צילום בטן בגבול האגן יכול להדגים ממצאים של Dynamic ileus.
בדיקת אולטראסאונד היא בדיקת הבחירה לצורך האבחנה.
עם זאת באבחנה מבדלת לאבצס יש לשקול ציסטה שחלתית, גידול, היריון חוץ רחמי ולמעשה כל מחלה בטנית אשר יכולה להביא לתסמינים של כאבי בטן כאמור, לרבות מצבים הקשורים במערכת העיכול.
טיפול

באבצס שלם שאינו קרוע, ושאינו סימפטומטי (ללא תלונות קליניות) הטיפול המקובל הוא מתן טיפול אנטיביוטי ארוך טווח ומעקב צמוד. אם המסה לא נעלמת בתוך 15-21 ימים, או נעשית גדולה יותר, יש לבצע ניקוז. הניקוז יכול להתבצע תחת הדמיה או בניתוח, כאשר לעיתים אין מנוס מלבצע כריתת רחם, שחלות וחצוצרות. עם זאת לעיתים ניתן להסתפק בכריתה חד צידית של השחלה והחצוצרה או סלפינגוטומיה (ביצוע חתך בחצוצרה וניקוז מלא).
אם האבצס שלם ואינו קרוע, אולם קיימות תלונות קליניות, יש לבצע אשפוז מיידי של החולה, להורות על מנוחה מוחלטת ולעקוב באופן הדוק אחר סימנים חיוניים ותפוקת השתן. יש לתת טיפול אנטיביוטי אינטנסיבי למשך 2-3 ימים אשר יכלול קלינדמיצין או מטרונידזול לאור פעילותם נגד חיידקים אנארוביים המעורבים ביצירת האבצס. אם הטיפול ההתחלתי מצליח, יש לתת אנטיביוטיקה למשך 10-14 ימים נוספים (טטרציקלין למשל). אם האבצס לא מתפוגג, כפי שקורה במקרים רבים, יש לפנות לניתוח כאמור לעיל.
כאשר האבצס נקרע, מדובר במצב מסכן חיים אשר עלול להיות קטסטרופלי. מצב זה מחייב ניתוח דחוף בו מתבצע חתך בבטן וכל הנוזל המוגלתי מנוקז, מתבצעת כריתה מלאה של רחם, שחלות וחצוצרות.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הפרעה בתשוקה המינית

| --- | --- |
 תחום:  פסיכיאטריה 
 טיפול:  yohimbine 
 קישורים ומאגרי מידע
 MeSH:  D020018
 סיווגים
 DSM-5:  302.71
 ICD-10:  F52.0
 ICD-11:  HA00 
 
הפרעה בתשוקה המינית או חשק מיני ירוד (מכונה לעיתים גם קרירות מינית) היא הפרעה בתפקוד המיני המתבטאת בהיעדר תשוקה מינית או בתשוקה מינית נמוכה, המתרחשת לאורך זמן ואינה קשורה בהפרעה נפשית או גופנית אחרת. הפגיעה בתשוקה המינית מתבטאת גם בהיעדר פנטזיות מיניות.
ספר האבחנות DSM-V, שפורסם במאי 2013, כבר אינו כולל בתוכו את ההפרעה בתשוקה המינית. בתחילה, ההפרעה נכללה במדריך ההפרעות הפסיכיאטרי DSM רק החל מ-1980. לפני כן, במהדורות המוקדמות יותר של המדריך הפסיכיאטרי, נכללו בתחום המיני רק שתי הפרעות - קרירות מינית לנשים, ואימפוטנציה לגברים. ב-1970 פורסם ספרם של מאסטרס וג'ונסון, בו תוארו סוגים נוספים של הפרעות בתחום המיני, ובעקבותיו התפתח תחום הטיפול המיני. היעדר תשוקה מינית תוארה לראשונה תחת שם זה רק ב-1977, בנפרד על ידי הלן זינגר קפלן והרולד ליף, וב-1978 כתבו שניהם יחדיו לאגודה האמריקנית לפסיכיאטריה הצעה לכלול את ההפרעה במהדורה השלישית של DSM, ‏DSM-III. ההפרעה נכללה לראשונה במהדורה זו, שיצאה ב-1980, אז נקראה בשם "הפרעת עכבה בתשוקה המינית" (Inhibited Sexual Desire Disorder). השם השתנה לשם הנוכחי במהדורה הבאה של המדריך, DSM-III-R ‏(1987).
ההפרעה נחלקת למספר סוגים. היא יכולה להיות כללית (היעדר כללי של תשוקה מינית) או מצבית (קיום תשוקה מינית כללית אך היעדר תשוקה במצבים מסוימים או כלפי בני זוג מסוימים). היא יכולה להיות נרכשת (מתחילה לאחר תקופה מסוימת בה לא הייתה הפרעה כלשהי בתשוקה המינית) או לאורך זמן רב (האדם מאז ומתמיד חש היעדר תשוקה מינית או תשוקה נמוכה).
ההפרעה מאובחנת על ידי פסיכולוגים או פסיכיאטרים מומחים בתחום, תוך לקיחה בחשבון של גיל האדם, מצבו הרפואי, ההקשר הסביבתי ומאורעות החיים שלו, וכן מידת המצוקה והפגיעה בתפקוד שהאדם חש בשל קושי זה.
הטיפול בהפרעה עשוי להיות באמצעות טיפול מיני, שכולל לרוב את שני בני הזוג. במהלך הטיפול נערך בירור האם מקור ההפרעה הוא ביולוגי - אז ניתן טיפול רפואי בהתאם; פסיכולוגי - אז ניתן טיפול פסיכולוגי מותאם; או קשור ביחסים בין בני הזוג - אז ניתן טיפול זוגי-מיני.
בדומה למספר הפרעות אחרות, עצם האבחנה של היעדר תשוקה מינית כהפרעה המקוטלגת ב-DSM, ספגה ביקורת על ידי חוגים המתנגדים למדיקליזציה של המיניות ולניסיונה של הפסיכיאטריה להגדיר מהי התנהגות מינית נורמטיבית ומה אינה כזו. אחרים טוענים כי התופעה היא מאפיין של א-מיניות, ולפיכך אינה בעייתית, ופועלים להגברת הלגיטימיות שלה בחברה.
פסטיבל הג'אז לאב סופרים

| --- | --- |
 סוג:  פסטיבל מוזיקה 
 מדינה:  אנגליה
 מיקום:  דרום דאונס במזרח סאסקס
 מועדים
 תאריכי פעילות:  2013–הווה (כ־12 שנים)
 מועד שנתי:  סוף השבוע הראשון של יולי
 משך הפסטיבל:  3 ימים
 lovesupremefestival.com
 
פסטיבל הג'אז Love Supreme הוא פסטיבל בן שלושה ימים של המרכז למוזיקה "גרינפילד", המתקיים מדי שנה בסוף השבוע הראשון של יולי בגלינד פלייס בדרום דאונס במזרח סאסקס ובנוסף, גם פסטיבל מוזיקה בן יום, שהתקיים בשנת 2018 ו-2019 Roundhouse בקמדן, לונדון.
הפסטיבל כולל מגוון של סגנונות מוזיקליים הקרובים לג'אז, כמו פאנק, מוזיקת נשמה, בלוז והיפ הופ.
הפסטיבל מורכב מחמש במות:
הבמה הראשית, המתמקדת בסגנונות רחבים יותר של R&B, Funk, Soul ו-Blues;
במת ה-Big Top, המארחת את השמות הגדולים בג'אז וסגנונותיו השונים;
במת ה-Arena, המארחת סגנונות עכשוויים ומתקדמים בתחום הג'אז,
במת ה-Bandstand, המארחת מופעים משתנים כמו גם מבצעים מקומיים.
Bands & Voices, המציגה מגוון דינמי של משוררים ואמני היפ הופ מהדור הבא וכן קברט, ריקודים וסדנאות.
מאז השקתו, בשנת 2013, אירח הפסטיבל אמנים כמו יו מסקלה, הרבי הנקוק, לורן היל, Earth, Wind & Fire, גרייס ג'ונס, ואן מוריסון, גלדיס נייט, לורה מבולה, ג'יימי קולום, ג'ורג' בנסון, צ'יק קוריאה, סטיב וינווד, נייל רוג'רס, לואי וגה, אספרנסה ספולדינג, אלביס קוסטלו, בראד מלדאו, רוברט גלספר, מהליה, גרגורי פורטר, ליאן לאס חוואס, טום מיש, מאוויס סטייפלס, פרעה סנדרס ורבים אחרים.
פסטיבל הג'אז Love Supreme היווה גם פלטפורמה חשובה עבור מבצעים צעירים יותר ומבוססים פחות, לפיתוח הקהל שלהם, במיוחד לביצועי ג'אז חדשים.
הפסטיבל מיוצג על ידי Neapolitan Music ו-U-Live, והוקם על ידי עורך הדין לשעבר ומנהל התקליטים Ciro Romano.
היסטוריה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא תרגום מכונה צולע.
היסטוריה > 2013

פסטיבל הג'אז הראשון של Love Supreme נערך בסוף השבוע של 5–7 ביולי. אתר הפסטיבל נפתח ביום שישי עם נגינת הלהקות המקומיות ואחריהם מופע של מועדון הלילה Funky Sensation. ביום שבת 6 ביולי התקיימו על הבמה המרכזית הופעות של צ'ארלס בראדלי, מיכאל Kiwanuka, חברת "שיק" שהציגה את הגיטריסט נייל רוג'רס את בריאן פרי ו"התזמורת של בריאן פרי". על במות אחרות באתר הפסטיבל ניגנו רוברט גלספר, סנארקי פאפי, מרקוס מילר, קורטני פיין, זארה מקפרלן, רביעיית פורטיקו וקיירוס 4Tet. ביום ראשון החלו האירועים במופע של ג'ולס הולנד ולאורך כל היום התקיימו הופעות של להקת הג'אז-אסיד Brand New Heavies, אספרנסה ספאלדינג, גרגורי פורטר, סווטו קינץ ', מלודי גארדו, שלישיית רולר, שלישיית ניל קאולי וטרנס בלנשרד.
היסטוריה > 2014

פסטיבל הג'אז השני של Love Supreme החל ביום שישי, 4 ביולי. על הבמה הראשית נפתחו ההופעות בשבת עם "משפחת הנשמה" של נטלי ויליאמס ואחריה הופעות של סנארקי פאפי, Incognito, Laura Mvula והמופע הראשי של ג'יימי קולום. במקומות אחרים בפסטיבל, על במת "ביג טופ", בחסות מועדון הג'אז של רוני סקוט, נגנו והתארחו מבצעים כמו ג'ון סקופילד בביצוע ל - Überjam, האלבום "פריזמה" של דייב הולנד, ללה האת'וויי ודריק הודג '. ביום ראשון, 6 ביולי, הופיעו לאורך כל היום - שלישית ההיפ-הופ דה-סול, עם ביצועים של Soul to Soul, גרגורי פורטר, קורטני פיין, אליס ראסל, שלישיית כריסטיאן מקברייד והלהקה הבריטית Polar Bear.
היסטוריה > 2015

אירועי 2015 של Love Supreme נערכו בין 3 ל-5 ביולי והזמרת צ'אקה קאן הופיעה על הבמה המרכזית במוצאי שבת. ראג-אנ'-בון מאן, (בדיוק שנה מאז סינגל שיצא כלהיט הראשון שלו), פתח את המופע על הבמה המרכזית ואחריו עומר וננה שרי. ואן מוריסון סיים את הפסטיבל לשנת 2015 על הבמה המרכזית ביום ראשון בערב שקנדי סטטון וליסה סטנספילד קדמו לו. על במת ה"ביג טופ" נראו ענקי ג'אז כמו טרנס בלנשרד, ג'ייסון מוראן, ג'ושוע רדמן ויו מסקלה מנגנים לאורך סוף השבוע. על במת ה-Bandstand הופיעו קבוצות Vels Trio ו-Nerija מהתוכנית "Tomorrow's Warriors".
היסטוריה > 2016

בשנת 2016 נפתח הפסטיבל כרגיל, ביום שישי על ידי כמה להקות חדשות על במת ה"ארנה", אחת מהן הייתה Ezra Collective. גרייס ג'ונס ככבה על הבמה המרכזית בשבת לאחר הופעות של ליאן לה חוואס ואבראהים מעלוף. על הבמה המרכזית של יום ראשון הופיעו קליס, ההרכב הסקוטי Average White Band וקארו אמרלד, בשיריו של ברט בכרך. אספרנזה ספאלדינג, סנט ז'רמן, סקופילד מלדאו גווילאנה, מלודי גארדו וקמאסי וושינגטון הופיעו כולם במהלך סוף השבוע על בימת ה-Big Top. בארנה ראו את מהלייה, שווינדל, ג'ייקוב קולייר, קנדאס ספרינגס, בינקר ומוזס. ג'יל פיטרסון סגר את המופעים במוצאי שבת.
היסטוריה > 2017

בשנת 2017 הכרטיסים לפסטיבל אזלו מראש. הוא נערך בתאריכים 29 ביוני עד 2 ביולי. הראשונים על הבמה הראשית היו הג'קסונים בשבת, והזמר גרגורי פורטר סגר את הפסטיבל ביום ראשון כחלק משורת אמנים, שכללה את נאו (Nao), קורין ביילי ריי, ג'ורג 'בנסון, קמאסי וושינגטון ולהקת St. Paul and The Broken Bones. על במת "ביג טופ" נראו הרבי הנקוק ורוברט גלספר עם לורה מבולה, כריסטיאן סקוט, שבאקה ולהקת המטאל The Ancestors,כמו כן הופיעו BadBadNotGood ומיקה פריז לאורך סוף השבוע. במתחם הארנה הופיעו הלהקה הבריטית Sons of Kemet, יוסף כמאל, נוביאן טוויסט ולהקת הג'אז Blue Lab Beats. - כמו כן הלהקה הבריטית The Comet is Coming ו-Jordan Rakei.
היסטוריה > 2018

בשנת Love Supreme 2018 העלה את Earth, Wind & Fire ואת אלביס קוסטלו על הבמה הראשית בשבת וביום ראשון, עם ג'ורג 'קלינטון ו-Parliament-Funkadelic, טום מיש, להקת Level 42 וההרכב Mr Jukes הופיעו גם הם. על במת "Big Top" הופיעו מאוויס סטייפלס, סטיב ווינווד, פרעה סנדרס, דייב הולנד, כריס פוטר, זקיר חוסיין וטוני אלן שהופיעו במהלך סוף השבוע. נוביה גרסיה והרכב Ezra Collective חזרו לפסטיבל במתחם הארנה, שבראשם רביעיית פורטיקו ולהקת מונצ'ילד.
היסטוריה > 2019

האירוע האחרון של פסטיבל Love Supreme  נפתח ביום שישי על ידי הופעות של הזמר סמפה (The Great) טמבו, והלהקה האנגלית GoGo Penguin. על הבמה הראשית הופיעה בשבת הזמרת גלדיס נייט והפסטיבל נסגר ביום ראשון בערב בהופעה של לורין היל. על הבמה הראשית היו גם להקת The Cinematic Orchestra, ג'ימי קליף, מהליה, ג'יימי קולום ולואי וגה ו-The Elements of Life. על במת ה-Big Top הופיעו: צ'יק קוריאה ולהקת "לב ספרדי", סנארקי פאפי, קמאל ויליאמס, מדלן פיירו, ופרשנות מחודשת לאלבום "‘Astral Weeks" של ואן מוריסון מאת אורפי רובינסון. להקת Steam Down והמתופף מקאיה מקראבן כיכבו על במת הארנה בשבת וביום ראשון, כאשר תיאון קרוס, הרכב מיישה וג'ו ארמון-ג'ונס הופיעו גם הם לאורך סוף השבוע.
הערות שוליים

↑  Lewis, John (2018-05-07). "Love Supreme at the Roundhouse review – adventurous, engaging minifest". the Guardian (באנגלית). נבדק ב-2018-10-09.
↑  "Review: Love Supreme At The Roundhouse". נבדק ב-2018-10-09.
↑  Jazz festival of the week: A Love Supreme Festival - Features - Art - The Independent
↑  "In 2018, jazz remains A Love Supreme". The Line of Best Fit (באנגלית). נבדק ב-2018-10-09.
↑  "Watch Ezra Collective celebrate the summer of their lives at Love Supreme - Notion Magazine". Notion Magazine (באנגלית בריטית). 2018-08-15. נבדק ב-2018-10-09.
↑  Flynn, Mike. "Grooving in Glynde – Ciro Romano talks about five years of Love Supreme Jazz Festival" (באנגלית בריטית). נבדק ב-2018-11-05.
↑  "Summing up - Ciro Romano, 49 - LIVE UK". LIVE UK (באנגלית בריטית). 2018-01-19. נבדק ב-2018-11-05.
↑  - Jazz breaking news: Countdown to Love Supreme Jazz Festival
↑  Love Supreme festival – review | Music | The Guardian
↑  LondonJazz: Festival Report: Love Supreme Festival Days 1 and 2
↑  Jazz breaking news: Love Supreme Triumphs with Hot Music and Weather - JazzWise Magazine
↑  Thousands enjoy jazz in the park at Love Supreme Festival in Glynde Place near Lewes (From The Argus)
↑  In photos: Love Supreme Festival at Glynde Place near Lewes (From The Argus)
1 2 3  "Love Supreme | Love Supreme Jazz Festival". lovesupremefestival.com (באנגלית). נבדק ב-2018-11-06.
↑  "Love Supreme | Love Supreme Jazz Festival". lovesupremefestival.com (באנגלית). נבדק ב-2018-11-05.
↑  "Love Supreme | Love Supreme Jazz Festival". lovesupremefestival.com (באנגלית). נבדק ב-2018-11-05.
↑  Fordham, John (2019-07-08). "Love Supreme festival – mindful, vivacious, beguiling: jazz in infinite variety". The Guardian (באנגלית בריטית). ISSN 0261-3077. נבדק ב-2019-07-22.
↑  "Live Report: Love Supreme Festival 2019". Clash Magazine (באנגלית). נבדק ב-2019-07-22.
הפרלמנט / ג'ורג ' קלינטון של ג'ורג ' קלינטון מופיעים בפסטיבל הג'אז העליון של האהבה 2018.
דיספראוניה

| --- | --- |
 תחום:  גינקולוגיה 
 קישורים ומאגרי מידע
 MeSH:  D004414
 סיווגים
 ICD-10:  N94.1 
 ICD-11:  GA12 
 
דִיסְפָּרֵאוּנְיָה (באנגלית: Dyspareunia; לפי מונחי האקדמיה ללשון העברית: ביאה מכאיבה) היא תסמין של כאב במהלך יחסי מין, הנוצר בעקבות גורמים רפואיים או פסיכולוגיים. הכאב יכול להתרכז בשטח החיצוני של איבר המין או בצורה פנימית יותר באגן בעקבות לחץ על צוואר הרחם. הכאב עלול להשפיע על הפות או הנרתיק או בכל האזור. אבחון משך, מיקום ואופי הכאב חשוב בזיהוי הגורמים לכאב.
קיימים שני סוגים של דיספראוניה: שטחית, בה הכאב מורגש מיד עם החדירה (אנ') באזור הכניסה לנרתיק; ועמוקה, בה מופיע הכאב באגן, כתוצאה מתנועה במהלך יחסי המין, לאחר החדירה, כשהפין בנרתיק.
גורמים

גורמים שכיחים לחוסר נוחות במהלך יחסים מיניים אצל נשים כוללים:
זיהומים ודלקות.
סרטן במערכת הרבייה. כולל השחלות, צוואר הרחם, הרחם והנרתיק.
פגיעה ברקמות.
ואריאציות אנטומיות.
גורמים הורמונליים:
אנדומטריוזיס ואדנומיוזיס.
מחסור באסטרוגן.
תפקוד לקוי של שרירי רצפת האגן, בעיקר עקב כיווץ יתר של השרירים .
מחלות ותסמונות גניקולוגיות שונות, כגון וולוודיניה, וסטיבולודיניה ווגיניסמוס.
הערות שוליים

↑  מין: מהי דיספראוניה עמוקה?, באתר BEOK,‏ 23 ביוני 2012
| --- | --- |
בקרת זהויות :  NLI: 987007565902505171  PLWABN: 9810598041005606  BnF: cb14417505d (data)  LCCN: sh95009332 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סלינה (חברה)

|  נתונים כלליים |
| --- | --- |
 מייסדים:  רפי מוסרי, דניאל רודוסבסקי
 תקופת הפעילות:  2014–הווה (כ־11 שנים)
 מיקום המטה:  לונדון
 משרד ראשי:  פנמה, ישראל, ארצות הברית, בריטניה
 מנכ"ל:  רפי מוסרי
  
 https://www.selina.com
 
סלינה (באנגלית: Selina Hospitality PLC) הייתה רשת אירוח ונופש בינלאומית שמרכזה בפנמה, בלונדון, בארצות הברית ובישראל. הרשת הוקמה בשנת 2014, ובתחילת 2020 הפעילה 85 מתחמי אירוח. ניירות הערך של החברה נסחרים בנאסד"ק.
לקראת סוף שנת 2024 הפסיקה החברה את פעילותה.